На основу члана 19. Правилника за суфинасирање пројеката за остваривање јавног интереса у области јавног информисања („Сл. Гласинк РС“ број 16/16 и 8/17), Комисија за спровођење јавног позива за суфинансирање пројеката за остваривање јавног интереса у области јавног информисања на територији општине Владичин Хан, на седници одржаној дана 02.03.2022.године даје следећи предлог:

**ПРЕДЛОГ ОДЛУКЕ**

**О ДОДЕЛИ СРЕДСТАВА ЗА**

**СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА ЗА 2022. ГОДИНУ**

 Јавни позив за учешће на општем конкурсу за суфинасирање пројеката из буџета општине Владичин Хан ради остваривања јавног интереса у области јавног информисања у 2022. години расписан је 24. 01. 2022. године, а закључен 08.02.2022. године. Решењем Општинског већа број 06-20/6/22-III од 24. 02. 2022. године формирана је Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2022. години (у даљем тексту Комисија) у следећем саставу: Срђан Цонић новинар, из Лесковца; Владимир Вељковић новинар, из Пирота и Светлана Јовановић Николић новинар из Владичиног Хана. По наведеном решењу послове Секретара комисије обавља Зоран Цветковић економиста из Владичиног Хана. Председник Комисије био је Срђан Цонић.

 По истеку рока за подношење пријава по коникурсу за спровођење јавног позива за суфинансирање пројеката из области јавног информисања на територији општине Владичин Хан за 2022. годину до дана 08.02.2022. године укупно је стигло 19 пројеката. Комисија за проверу документације, након спроведеног поступка допуне, а у вези документације која недостаје по јавном позиву, је утврдила да услове конкурса испуњава 19 учесника конкурса, тако да су чланови Комисије расправљали само о њима. Предметним конкурсом за ову намену су опредељена средства у износу од 3.000.000,00 динара.

 Комисија је одржала седницу дана 02. 03. 2022. године на којој су чланови комисије изабрали председника Комисије, а затим оцењивали пројекте имајући у виду намену и циљ Конкурса, као и критеријуме предвиђене конкурсом. О раду комисије на овој седници секретар је водио записник у оквиру кога је сачињена Информација Комисије где је табеларно и уредно забележена оцена и мишљење комисије за сваки од приспелих пројеката и предлог средстава за суфинансирање пројеката. За сваки од пројеката забележено је и да ли су чланови комисије одлуку донели једногласно или већином гласова. Записник са седнице и Информацију Комисије потписали су сви чланови комисије и ти документи представљају образложење уз сваки разматрани пројекат и саставни су део конкурсне документације.

 Од разматраних 19 пројеката, чланови Комисије су подржали 11 пројекта за које су сматрали да су квалитетни, добро образложени и да испуњавају критеријуме конкурса, а посебно да доприносе остваривању јавног интереса у области јавног информисања на територији општине Владичин Хан. Приликом одлучивања о висини додељених средстава Комисија је ценила адекватну спецификацију буџета.

**Подржани су следећи пројекти:**

|  |  |  |  |  |  |
| --- | --- | --- | --- | --- | --- |
|  | **Подносилац пријаве** | **Назив пројеката** | **Износ тражених средстава** | **Износ****додељених средстава** | **Образложење** |
| **1.** | Удружење „СПА“ – „Портал 017“ | „УСПОСТАВЉАЊЕ РЕГИОНАЛНЕ САРАДЊЕ, ЈУГА СРБИЈЕ И КУМАНОВСКОГ ОКРУГА“ | 808.000 | **50.000** | Пројекат је сажет и прецизан у свим сегментима. Циљ пројекта је добро дефинисан, а циљне групе јасно постављене. Број планираних медијских садржаја и чињенца да ће бити доступни великом броју слушалаца, оправдавају тражена средства. |
| **2.** |  Радио телевизија Врање доо Врање Зоран Величковић  | „ВЛАДИЧИН ХАН ДАНАС“ | 1.000.000 | **300.000** | Тема је значајна за ширу друштвену заједницу али сувише опширна и своди се на дневно информисање. Пројектне активности су добро разрађене и уобличене. Циљ је јасно дефинисан. Подносилац поседује кадровске и техничке капацитете за успешну реализацију пројекта. |
| **3.** | Привредно друштво Ритам д.о.о.Небојша Алексић | „ПРЕВЕНЦИЈА ЈЕ ПОЛА ЗДРАВЉА“ | 921.800 | **50.000** | Тема је изузетно значајна за ширу друштвену заједницу, али комисија сматра да апликант нема довољно капацитете да се тема адекватно обради. Пројектне активности су добро разрађене и уобличене. Циљ је јасно дефинисан. |
| **4.** | Агенција за производњу кинематографских дела, аудио визуелних производа и ТВ програма “Helloanimation“ Ниш | „СТАРИ ЗАНАТИ У ОПШТИНИ ВЛАДИЧИН ХАН“ | 470.000 | **100.000** | Пројекат је у складу са јавним позивом. Циљ пројекта је јасно дефинисан, активности су добро разрађене, тема пројекта је од значаја за становнике општине Владичин Хан. |
| **5.** | Љиљана Павловић ПР веб портали и услуге „Весник 017“– | „ПОГЛЕД НА ВЛАДИЧИН ХАН“ | 656.500 |  **200.000** | Пројекту недостаје конкретан предлог тема које ће бити обрађен и иновативнији приступ, али је у суштини добро дефинисан. Подносилац поседује кадровске и техничке капацитете за успешну реализацију пројекта. |
| **6.** |  Врањска плус доо Врање | „ХАН ИНФО“ | 1.000.000 | **800.000** | Добар одабир теме која у потпуности одговора приоритетима наведим у конкурсу. Пројекат разрађен и прецизан, све активности јасне, циљне групе добро постављене.  |
| **7.** | ИПЦ општине Владичин Хан доо Влад. Хан-Снежана Динић | „ПРОМОЦИЈА РУРАРНОГ ТУРИЗМА У ОПШТИНИ ВЛАД. ХАН“ |  990.000 | **450.000** | Пројекат је сажет и прецизан у свим сегментима. Циљ пројекта је добро дефинисан, а циљне групе јасно постављене. Број планираних медијских садржаја и чињенца да ће бити доступни великом броју слушалаца, оправдавају тражена средства. |
| **8.** | Центар за јавно заговарање демократије „ЦЕДЕМ“ | „КОРУПЦИЈА-ЕВРОИНТЕГРАЦИЈЕ-НОВИНАРСКА ПРАКСА“. | 407.000 | **50.000** | Добар одабир теме, али није јасно чиме ће се пројекат бавити и на који начин ће се реализовати. Комисија цени важност предложеног медијског садржаја за информисање становника општине Владичин Хан. Подносилац поседује кадровске и техничке капацитете за успешну реализацију пројекта. |
| **9.** | „Центар за инклузију и одрживи развој“ Владичин Хан | „ВЕРСКИ ТУРИЗАМ У ОПШТИНИ ВЛАДИЧИН ХАН“ |  900.000 | **450.000** | Тема пројекта је важна, добро изабрана и корисна, добро написан и разрађен поројект, са довољним бројем медијских садржаја, прецизном организациом посла и реализацијом теме. Комисија цени важност предложеног медијског садржаја за информисање становника општине Владичин Хан, његову усклађеност са условима конкурса, као и број медијских садржаја који говоре у прилог томе да ће циљеви пројекта бити испуњени. |
| **10.** | Центар за едукацију и развој/Југмедиа | „ДА ВЛАДИЧИН ХАН УВЕК БУДЕ У МОДИ“ | 500.000 | **200.000** | Тема је изузетно значајна за ширу друштвену заједницу. Пројектне активности су добро разрађене и уобличене. Циљ је јасно дефинисан. Подносилац поседује кадровске и техничке капацитете за успешну реализацију пројекта. |
| **11.** | Центар за информисање ТВ Инфо пулс Врање Ивана Ђорђевић Методиев | „ЗАЈЕДНО МОЖЕМО ВИШЕ“ | 496.000 | **350.000** | Пројекат је сажет и прецизан у свим сегментима. Циљ пројекта је добро дефинисан, а циљне групе јасно постављене. Број планираних медијских садржаја и чињенца да ће бити доступни великом броју слушалаца, оправдавају тражена средства. |

|  |  |
| --- | --- |
| **Укупан износ за доделу средстава** | **3.000.000,00** |
| **Укупан износ опредељних средстава Општине**  | **3.000.000,00** |

Комисија није предложила финансијску подршку реализацији пројеката, за које је проценила да нису на нивоу испуњења критеријума наведених у Конкурс, односноЧланови да међу пројектима који нису добили средства, има оних који заслужују пуну пажњу јавности али су овога пута били финансијски ускраћени, јер се скромним средствима предвиђеним за овај конкурс, нису могли задовољити и њихови захтеви.

**Комисија није подржала следеће пројекте:**

|  |  |  |  |  |
| --- | --- | --- | --- | --- |
| **Р.бр.** | **Подносилац пријаве** | **Назив пројеката** | **Износ тражених средстава** | **Образложење** |
| **1.** | Центар за културу, информисање и заштиту права националних мањина- „РАЗВИТИЕ“ | „ПРОМОЦИЈА КУЛТУРНИХ ВРЕДНОСТИ ОПШТИНЕ ВЛАДИЧИН ХАН“ | 176.000 | Комисија сматра да нема иновативног приступа теми и да се њеном обрадом не могу испунити услови конкурса. Буџет је нереалан и предимензиониран у односу на планирани број медијских садржаја. |
| **2.** | Радио телевизија Врање доо Врање Зоран Величковић | „ПАЗИ, РАДИ СЕ“ | 591.240 | Тема пројекта је значајна, али преопширно дефинисана при чему се јасно не види значај пројекта са становишта идентификованих и јасно дефинисаних потреба циљних група, као и значаја пројекта са становишта заступљености иновативног елемента у пројекту.  |
| **3.** | РТВ „Bella Amie“ доо Ниш | „ДА СЕ ЈА ПИТАМ“ | 980.000 | Предложена тема је важна, али је Комисија оценила да не постоји оправданост трошкова са становишта прецизности и разрађености буџета пројекта, који показују усклађеност предвиђеног трошка са пројектним активностима. |
| **4.** | Привредно друштво Ритам д.о.о.Небојша Алексић | „ПРИВРЕДНИ РАЗВОЈ ВЛАДИЧИНОГ ХАНА“ | 798.000 | Реализацијом пројекта се могу испунити истакнути циљеви, али Комисија сматра да не постоје капацитети са становишта стручних и профисионалних референци предлагача пројекта, које одговарају преложеним циљевима и активностима пројекта. |
| **5.** | РТВ „Bella Amie“ доо Ниш | „ТАМО ГДЕ СУ КОРЕНИ“ | 1.000.000 | Комисија сматра да нема иновативног приступа теми и да се њеном обрадом не могу испунити услови конкурса. Буџет је нереалан и предимензиониран у односу на планирани број медијских садржаја. |
| **6.** | Врањска плус доо Врање | „ХАНСКИ СИМБОЛИ“ | 1.000.000 | Предложена тема је важна, али је Комисија оценила да не постоји оправданост трошкова са становишта прецизности и разрађености буџета пројекта, који показују усклађеност предвиђеног трошка са пројектним активностима. |
| **7.** | ИПЦ општине Владичин Хан доо Влад. Хан-Снежана | „ПРЕДУЗЕТНИЦЕ ОПШТИНЕ ВЛАДИЧИН ХАН“ | 500.000 | Тема пројекта је значајна, али преопширно дефинисана при чему се јасно не види значај пројекта са становишта идентификованих и јасно дефинисаних потреба циљних група, као и значаја пројекта са становишта заступљености иновативног елемента у пројекту.  |
| 8. | Покрет „Чувари Србије“ | „СА СПОРТОМ НА ТИ“ |  190.570 | Комисија сматра да нема иновативног приступа теми и да се њеном обрадом не могу испунити услови конкурса. Тема пројекта је значајна и увек пожељна за остваривање јавног интереса у овој средини, међутим апликант се у пријави бави општим – начелним питањима.. |

Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2021. години

БРОЈ: 401-44/28/2/22-III

Чланови Комисије:

1. Срђан Цонић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, председник

2. Владимир Вељковић:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, члан и

3. Светлана Јовановић-Николић:\_\_\_\_\_\_\_\_\_\_\_\_\_\_\_\_\_\_\_\_ , члан Комисије

У Владичином Хану, дана 02. 03. 2022. године